Oficialusis leidinys L 181 , 23/07/1993 p. 0011 - 0012

specialusis leidimas suomių kalba: skyrius 5 tomas 6 p. 0073

specialusis leidimas švedų kalba: skyrius 5 tomas 6 p. 0073



Tarybos Reglamentas (EEB) Nr. 1946/93 1993 m. birželio 30 d. iš dalies pakeičiantis Reglamentą (EEB) Nr. 337/75 dėl Europos profesinio mokymo plėtros centro įsteigimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Audito Rūmų nuomonę [3], kadangi 1975 m. liepos 22 d. Sutartis, iš dalies pakeičianti tam tikras Europos Bendrijų steigimo sutarčių ir Europos Bendrijų jungtinės Tarybos ir jungtinės Komisijos steigimo sutarties finansines nuostatas, pakeitė tvarką, pagal kurią patvirtinama, kad Komisija įvykdė bendrą Europos Bendrijų biudžetą; kadangi dėl to būtina atnaujinti tvarką, kuria remiantis patvirtinama, kad Europos profesinio mokymo plėtros centro, įsteigto Reglamentu (EEB) Nr. 337/75 [4], valdyba biudžetą įvykdė, kaip nustatyta EEB sutarties 206b straipsnyje; kadangi 1975 m. liepos 22 d. Sutartimi visuose tekstuose nuorodos į Audito valdybą buvo pakeistos nuorodomis į Audito Rūmus; kadangi Graikijos, Ispanijos ir Portugalijos stojimo aktais buvo pakeista valdybos sudėtis; kadangi pageidautina, kad kasmetinė bendroji centro ataskaita būtų pateikiama visoms suinteresuotoms Bendrijos institucijoms; kadangi todėl reikėtų iš dalies pakeisti Reglamentą (EEB) Nr. 337/75; kadangi šiam reglamentui priimti EEB sutartis nenumato kitų įgaliojimų, nei nustatyti 235 straipsnyje, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 337/75 iš dalies keičiamas taip: 1. 4 straipsnio 1 dalis keičiama taip: "1. Centrą valdo valdyba, sudaryta iš 39 narių, iš jų: a) 12 narių atstovauja valstybių narių vyriausybėms; b) 12 narių atstovauja darbdavių profesinėms organizacijoms; c) 12 narių atstovauja darbuotojų profesinėms sąjungoms; d) trys nariai atstovauja Komisijai. Taryba skiria po vieną narį iš kiekvienos valstybės narės į kiekvieną a, b ir c punktuose nurodytą grupę. Komisija skiria jai atstovaujančius narius." 2. 9 straipsnis panaikinamas. 3. 11 straipsnio 1 ir 2 dalys keičiamos taip: "1. Ne vėliau kaip iki kiekvienų metų kovo 31 d. valdyba siunčia Komisijai pajamų ir išlaidų sąmatą. Šią sąmatą, į kurią įeina ir steigimo planas, Komisija pateikia Europos Parlamentui ir Tarybai kartu su preliminariu Europos Bendrijų biudžeto projektu. 2. Biudžeto instancija numato asignavimus, reikalingus centro dotacijai. Galiojanti asignavimų pervedimo iš vieno straipsnio į kitą procedūra taikoma ir šios dotacijos asignavimui. Biudžeto instancija rengia centro steigimo planą." 4. 12 straipsnio 2 ir 3 dalys panaikinamos. Minėto straipsnio 4 dalis tampa 2 dalimi. 5. Po 12 straipsnio įterpiamas toks straipsnis: "12a straipsnis 1. Ne vėliau kaip iki kovo 31 d. direktorius parengia, o valdyba patvirtina metinę bendrąją ataskaitą apie centro veiklą, finansinę padėtį ir ateities gaires ir ją nusiunčia Europos Parlamentui, Tarybai, Komisijai, Ekonomikos ir socialinių reikalų komitetui bei Audito Rūmams. Taip pat ne vėliau kaip iki kovo 31 d. centras pateikia Europos Parlamentui, Tarybai, Komisijai ir Audito Rūmams praėjusių metų centro pajamų ir išlaidų ataskaitą, finansinio valdymo analizę ir balansą. Audito Rūmai juos tikrina Sutarties 206a straipsnyje nustatyta tvarka. 2. Ne vėliau kaip iki lapkričio 30 d. už biudžeto įvykdymo patvirtinimą atsakingoms institucijoms ir Komisijai Audito Rūmai perduoda savo metinį pranešimą kartu su centro atsakymais į jo pastabas bei užtikrina, kad ši medžiaga būtų paskelbta Europos Bendrijų oficialiajame leidinyje. Sutarties 206b straipsnyje nustatyta tvarka, Europos Parlamentas, remdamasis Tarybos rekomendacija, priimta kvalifikuota balsų dauguma, iki kitų metų balandžio 30 d. patvirtina, kad centro valdyba biudžetą įvykdė." 6. 13 straipsnis keičiamas taip: "13 straipsnis Taryba, remdamasi Komisijos pasiūlymu ir pasitarusi su Europos Parlamentu, patvirtina centro personalo valdymo nuostatas." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1993 m. birželio 30 d. Tarybos vardu Pirmininkas S. Bergstein [1] OL C 23, 1991 1 31, p. 26. [2] OL C 13, 1992 1 20, p. 523. [3] OL C 152, 1991 6 10, p. 1. [4] OL L 39, 1975 2 13, p. 1. --------------------------------------------------